Opstaldningskontrakt

Der er mellem parterne

Opstaldningsstedets navn

Adresse

Postnr. og by

Tlf.nr.

Herefter benævnt Udlejer

og

Opstalders navn

Adresse

Postnr. og by

Tlf.nr.

Herefter benævnt Opstalder

Indgået følgende aftale om opstaldning af

Hestens navn

Chip nr.

Fødselsdato

**§ 1. Oprettelse og ikrafttræden**

1.1. Nærværende aftale om opstaldning af ovennævnte hest træder i kraft fra den xx og løber indtil aftalen opsiges skriftligt af én af parterne.

**§ 2. Hestens status**

2.1. Inden hestens ankomst skal Opstalder overfor Udlejer have forevist dokumentation for gyldig vaccination, nylig foretaget gødningsprøve og eventuel dokumentation for ormekursbehandling.

2.2. Hesten skal være vant til at blive håndteret, og skal kunne trækkes til og fra fold.

2.3. Opstalder oplyser, at hesten er fuldstændig sund og rask.

**§ 3. Betaling**

3.1. Som vederlag for opstaldning af hesten, betaler Opstalder pensionspris efter den til enhver tid gældende prisliste. Prislisten fastsættes af Udlejer i henhold til udviklingen i kornpriser m.v. og ophænges på opslagstavle i stalden, såfremt der er ændringer til den allerede fastlagte pris.

3.2. Prisen er for nuværende kr. xx pr. måned.

3.3. Forhøjelse af pensionsprisen kan ske med 1 måneds varsel til den første i en måned.

3.4. Opstaldning betales månedsvis forud, idet beløbet forfalder til betaling den første i måneden til Udlejers konto i BANK, reg.nr. XX – kontonr. med angivelse af Opstalders navn og hestens navn på betalingen.

3.5. Forbrug betales månedsvis bagud, idet beløbet forfalder til betaling den første i måneden til Udlejers konto i BANK, reg.nr. XX – kontonr. XX med angivelse af Opstalders navn og hestens navn på betalingen.

3.6. Såfremt der ikke sker rettidig indbetaling vil der blive fremsendt en rykker, hvorved der pålægges et rykkergebyr på kr. 100,00 pr. rykker.

3.7. Manglende rettidig indbetaling af boksleje medfører en misligholdelse af denne kontrakt, hvorved Udlejer har ret til at opsige kontrakten, hvilket medfører, at hesten skal flyttes og retten til tilbagebetaling af depositum bortfalder.

**§ 4. Sygdom**

4.1. I tilfælde af, at hesten virker syg eller er kommet til skade, er det aftalt, at Udlejer straks forsøger at komme i telefonisk kontakt med Opstalder.

4.2. Såfremt det ikke lykkes at komme i kontakt med Opstalder, er Udlejer berettiget til på Opstalders vegne og regning at tilkalde dyrlæge. Det samme gælder i akutte skadestilfælde.

4.3. Dyrlægens honorar skal betales af Opstalder.

4.4. Sædvanligvis benytter Udlejer den dyrlæge, der er opgivet på skemaet vedr. dyrlægeoplysninger.

4.5. Udlejer påtager sig ikke noget ansvar for hestens evt. sygdom eller hestens liv og førlighed som hesten måtte pådrage sig under opstaldningen, herunder ophold på fold og i ind/udlukningssitiationer eller ved tilkald af dyrlæge.

**§ 5. Opstalders forpligtelser**

Opstalder er forpligtet til:

* at påtage sig erstatningsansvar som hesteejer, for skader hesten har forvoldt. Opstalder er forpligtet til at holde hesten ansvarsforsikret under hele opstaldningsperioden, inklusiv i opsigelsesperioden.
* at udlevere originalt hestepas samt kopi af ejercertifikat ved opstaldning.
* at give alle de nødvendige oplysninger om hesten, således at opstaldningsstedet kan tilgodese hesten bedst muligt, for derved at træffe eventuelle nødvendige sikkerhedsforanstaltninger i forbindelse med hestens opstaldning.
* at holde hesten vaccineret jf. Dansk Ride Forbunds til enhver tids gældende regler herom.

**§ 6 Tilbageholdsret**

6.1. Såfremt Opstalder er i restance med betaling af bokslejen, kan Udlejer udøve tilbageholdelsesret i hesten, hvilket betyder, at Udlejer kan nægte at udlevere hesten til Opstalder eller andre, som ønsker hesten flyttet, før den manglende boksleje er betalt til Udlejer.

6.2. Meddelelse om udøvelse af tilbageholdelsesret meddeles Opstalder ved anbefalet brev.

**§ 7 Opsigelse**

7.1. Denne opstaldningskontrakt løber på ubestemt tid og kan opsiges skriftligt med en opsigelsesfrist på en måneds varsel til en måneds udgang fra begge parters side.

7.2. Opsigelsesvarslet gælder tilsvarende ved salg af hesten eller hvis hesten afgår ved døden.

7.3. I tilfælde af en af parternes væsentlige misligholdelse af nærværende kontrakt, kan kontrakten opsiges med øjeblikkeligt varsel.

7.4. Den part, der påberåber sig væsentlig misligholdelse, har bevisbyrden for, at en sådan er indtrådt.

Der gøres udtrykkeligt opmærksom på, at Udlejer betragter forsinkelse med bokslejebetaling fra Opstalders side som værende væsentlig misligholdelse, når der er gået 8 dage over forfaldstid.

7.5. Hvis en Opstalder misligholder sine forpligtelser efter denne aftale, er hestepensionen berettiget til, for Opstalders regning, at foranledige aftalens enkelte punkter opfyldt. Boksen skal muges ud og rengøres inden fraflytning. Skal Udlejer rengøre og muge boksen ud, koster det 500,- kr.

7.6. I tilfælde af at den benyttede boks befinder sig i en stald, som lider undergang ved brand, stormskade eller lignende kan Udlejer opsige kontrakten uden forudgående varsel.

Den / 2021 Den / 2021

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Udlejer Opstalder